open-index/open-wikipedia-markdown huggingface dataset:
এফএল স্টুডিও

**এফএল স্টুডিও** (পূর্বে **FruityLoops** নামে পরিচিত) একটি ডিজিটাল অডিও ওয়ার্কস্টেশন যা বেলজিয়ামের কোম্পানি ***ইমেজ-লাইন*** দ্বারা নির্মিত। এফএল স্টুডিও প্যাটার্নভিত্তিক মিউজিক সিকুয়েন্সারসহ **[[গ্রাফিক্যাল উইজার ইন্টারফেজ]]** প্রদান করে। **[[মাইক্রোসফট উইন্ডোজ]]** ও **[[ম্যাক ওএস|ম্যাক]]** এর জন্য চারটি আলাদা ভার্সনে এফএল স্টুডিও রয়েছে! যেমনঃ ফ্রুটি সংস্করণ, প্রডিউসার সংস্করণ, সিগনেচার বান্ডেল এবং অল প্লাগিন্স বান্ডেল। ইমেজ-লাইন এফএল স্টুডিও ক্রয়কারী কাস্টমারদের জন্য **ফ্রি আপগ্রেড** সুবিধা প্রদান করে। এছাড়াও আইফোন, আইপড টাচ, আইপ্যাড এবং অ্যান্ড্রয়েডের জন্য **এফএল স্টুডিও মোবাইল** রয়েছে।

এফএল স্টুডিও অন্য অডিও ওয়ার্কস্টেশন প্রোগ্রামগুলিতে একটি VST প্রোগ্রাম হিসেবেও ব্যবহার করা যায় এবং এটি একটি ReWire ক্লায়েন্ট হিসাবেও কাজ করে। ইমেজ-লাইন অন্যান্য VST প্রোগ্রাম এবং অডিও অ্যাপ্লিকেশনগুলিও তৈরী করে। অনেক হিপ-হপ প্রডিউসার এবং ইডিএম ডিজে এফএল স্টুডিও ব্যবহার করেন, যেমন - ব্যাসহান্টার, মার্টিন গ্যারিক্স, সেভেল লাইন্স, ডাইরো, ম্যাডিওন, পোর্টার রবিনসন।

## সফ্টওয়্যার ওভারভিউ

### সিস্টেম আবশ্যিকতা
এফএল স্টুডিও ২০ উইন্ডোজ ৭/৮/১০ (৩২-বিট বা ৬৪-বিট সংস্করণ) অথবা ম্যাকওএস ১০.১১/১০.১১/১০.১৩ তে কাজ করে। এফএল স্টুডিও চালাতে ২গিগাহার্জ AMD বা পূর্ণ SSE1 সমর্থন সঙ্গে ইন্টেল পেন্টিয়াম সিপিউ প্রয়োজন। এর জন্য 2 গিগাবাইট ফ্রি ডিস্ক স্পেস প্রয়োজন এবং ৪ গিগাবাইট র‍্যামের জন্য সুপারিশ করা হয়। এফএল স্টুডিও একটি অভ্যন্তরীণ 32-বিট ভাসমান পয়েন্ট ইঞ্জিন ব্যবহার করে অডিও প্রসেস করে। এটা WDM বা ASIO সক্রিয় ড্রাইভারগুলি ব্যবহার করে 192 কিলোহার্জ পর্যন্ত স্যাম্পলিং হার সমর্থন করে।

## ভার্সন ইতিহাস

## পাদটীকা

বিষয়শ্রেণী:কম্পিউটিং
বিষয়শ্রেণী:উইন্ডোজ মাল্টিমিডিয়া সফটওয়্যার
রানাঘাট দক্ষিণ বিধানসভা কেন্দ্র

**রানাঘাট দক্ষিণ  (বিধানসভা কেন্দ্র)** ভারতের পশ্চিমবঙ্গ রাজ্যের নদিয়া জেলার একটি বিধানসভা কেন্দ্র। এই কেন্দ্রটি এসসি এর জন্য সংরক্ষিত। 
## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৯০ নং রানাঘাট দক্ষিণ (এসসি) বিধানসভা কেন্দ্রটি অনিশমালি, বৈদ্যপুর-১, বৈদ্যপুর-২, দেবগ্রাম, মাঝেরগ্রাম, নোকারি, শ্যামনগর এবং রঘুনাথপুর হিজুলি-১ গ্রাম পঞ্চায়েত গুলি রানাঘাট-২ সমষ্টি উন্নয়ন ব্লক এবং আনুলিয়া, হাবিবপুর, নওপাড়া মাসুন্ডা, পায়রাডাঙ্গা, রামনগর-২ এবং তারাপুর গ্রাম পঞ্চায়েত গুলি রানাঘাট-১ সমষ্টি উন্নয়ন ব্লক এবং কুপার্স ক্যাম্প নির্দিষ্ট এলাকা এর অন্তর্গত।

রানাঘাট দক্ষিণ বিধানসভা কেন্দ্রটি ১৩ নং রানাঘাট লোকসভা কেন্দ্র (এসসি) এর অন্তর্গত। রানাঘাট পূর্ব এবং পশ্চিম কেন্দ্রটি পূর্বে নবদ্বীপ লোকসভা কেন্দ্রের অন্তর্গত ছিল।

## বিধানসভার বিধায়ক

## নির্বাচনী ফলাফল
### ২০১১
২০১১ সালের নির্বাচনে, তৃণমূল কংগ্রেসের আবির রঞ্জন বিশ্বাস তার নিকটতম প্রতিদ্বন্দ্বী সিপিআই (এম) -এর আলোক দাসকে পরাজিত করেন।

 

### ১৯৭৭-২০০৬
২০০৬ সাল পর্যন্ত, রানাঘাট দুইটি বিধানসভা কেন্দ্র ছিল রানাঘাট পূর্ব এবং রানাঘাট পশ্চিম। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে।
#### রানাঘাট পূর্ব
২০০৬ সালের বিধানসভা নির্বাচনে, সিপিআই (এম) -এর দেবেন্দ্রনাথ বিশ্বাস রানাঘাট পূর্ব (এসসি) কেন্দ্র থেকে জয়ী হন, তার নিকটবর্তী প্রতিদ্বন্দ্বী তৃণমূল কংগ্রেসের নীলিমা নাগ (মল্লিক)কে পরাজিত করেন। ২০০১ সালে সিপিআই (এম) -এর অসীম বালা তৃণমূল কংগ্রেসের ডা: রমেন্দ্রনাথ বিশ্বাসকে পরাজিত করেন। সিপিআই (এম) -এর বিনয় কৃষ্ণ বিশ্বাস ১৯৯৬ এবং ১৯৯১ সালে কংগ্রেসের অখিল কুমার মজুমদারকে পরাজিত করেন এবং ১৯৮৭ সালে কংগ্রেসের ডা: রমেন্দ্রনাথ বিশ্বাস পরাজিত করেন। ১৯৮২ সালে সিপিআই (এম) সতীশ চন্দ্র বিশ্বাস নির্দলের নিতাইপদ সরকারকে পরাজিত করেন। এবং ১৯৭৭ সালে কংগ্রেসের সুশীল কুমার রায়কে পরাজিত করেন।
#### রানাঘাট পশ্চিম
২০০৬ সালের রাজ্য বিধানসভা নির্বাচনে, সিপিআই (এম) -এর অলোক কুমার দাস রানাঘাট পশ্চিম বিধানসভা কেন্দ্র থেকে জয়ী হন, তার নিকটবর্তী প্রতিদ্বন্দ্বী কংগ্রেসের শঙ্কর সিংহকে পরাজিত করেন। কংগ্রেসের শঙ্কর সিংহ ২০০১ সালে জ্যোতির্ময়ী সিকদারকে এবং ১৯৯৬ সালে সিপিআই (এম) -এর সৌরেন্দ্র নাথ নাগকে পরাজিত করেন। সিপিআই (এম) -এর সুভাষ বসু ১৯৯১ সালে কংগ্রেসের নরেশচন্দ্র চাকীকে পরাজিত করেন। সিপিআই (এম) এর গৌড়চন্দ্র কুন্ডু ১৯৮৭ সালে কংগ্রেসের শরদিন্দু বিশ্বাসকে, ১৯৮২ সালে কংগ্রেসের বিনয় চ্যাটার্জীকে এবং ১৯৭৭ সালে কংগ্রেসের নরেশচন্দ্র চাকীকে পরাজিত করেন।

### ১৯৬৭-১৯৭২
#### রানাঘাট পূর্ব
সিপিআই'র নিতাইপদ সরকার ১৯৭২ সালে জয়ী হন। সিপিআই (এম) -এর নরেশচন্দ্র বিশ্বাস ১৯৭১ সালে জয়ী হন। ১৯৬৯ এবং ১৯৬৭ সালে সিপিআইয়ের নিতাইপদ সরকার জয়ী হন।

#### রানাঘাট পশ্চিম
কংগ্রেসের নরেশচন্দ্র চাকী ১৯৭২ সালে জয়ী হন। ১৯৭১ এবং ১৯৬৯ সালে সিপিআই (এম) গৌড় চন্দ্র কুন্ডু জয়ী হন। কংগ্রেসের বিনয় কুমার চ্যাটার্জী ১৯৬৭ সালে জয়ী হন।

### ১৯৫১-১৯৬২ রানাঘাট
১৯৬২ এবং ১৯৫৭ সালে রানাঘাট একক আসন ছিল। সিপিআই এর গৌড় চন্দ্র কুণ্ডু ১৯৬২ সালে জয়ী হন। কংগ্রেসের বিনয় কুমার চ্যাটার্জী ১৯৫৭ সালে জয়ী হন। স্বাধীন ভারতের প্রথম নির্বাচন, ১৯৫১ সালে রানাঘাট একটি যৌথ আসন ছিল। কংগ্রেস বিজয় কৃষ্ণ সরকার এবং কেশবচন্দ্র মিত্র উভয়েই রানাঘাট কেন্দ্র থেকে জয়লাভ করেন।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:নদিয়া জেলার রাজনীতি
মার্লি ম্যাটলিন

থাম্ব|২০০৭ সালের টেক্সাস বুক ফেস্টিভালে ম্যাটলিন তার একটি কাজের প্রচার করছেন
**মার্লি বেথ ম্যাটলিন** (; জন্ম: ২৪ আগস্ট ১৯৬৫) হলেন একজন মার্কিন অভিনেত্রী, লেখিকা ও সমাজকর্মী। তিনি *চিলড্রেন অব আ লেসার গড* (১৯৮৬) ছবিতে অভিনয় করে শ্রেষ্ঠ অভিনেত্রীর জন্য একাডেমি পুরস্কার অর্জন করেন, এবং এখন পর্যন্ত একমাত্র বধির অভিনয়শিল্পী হিসেবে তিনি এই পুরস্কার লাভ করেন। এছাড়া এই কাজের জন্য তিনি শ্রেষ্ঠ নাট্য অভিনেত্রী বিভাগে গোল্ডেন গ্লোব পুরস্কার অর্জন করেন। তার অন্যান্য টেলিভিশন ও চলচ্চিত্রে কাজের জন্য তিনি দুটি গোল্ডেন গ্লোব পুরস্কারের মনোনয়ন এবং চারটি এমি পুরস্কারের মনোনয়ন লাভ করেন। ১৮ মাস বয়সে অসুস্থতা ও প্রবল জ্বরের জন্য বধির হয়ে যাওয়া ম্যাটলিন ন্যাশনাল অ্যাসোসিয়েশন অব দ্য ডিফের বিশিষ্ট সদস্য।

## প্রারম্ভিক জীবন
ম্যাটলিন ইলিনয়ের মর্টন গ্রোভে জন্মগ্রহণ করেন। তার পিতা ডোনাল্ড ম্যাটলিন (১৯৩০-২০১৩) ছিলেন একজন গাড়ি ব্যবসায়ী এবং মাতা লিবি (প্রদত্ত নাম: হ্যামার)। ১৮ মাস বয়সে অসুস্থতা ও প্রবল জ্বরে আক্রান্ত হয়ে তার ডান কান সম্পূর্ণ এবং বাম কান ৮০ ভাগ বধির হয়ে যায়। তিনি তার পরিবারের একমাত্র বধির। তিনি ও তার দুই বড় ভাই এরিক ও মার্ক সংস্কারকৃত ইহুদি পরিবারে বেড়ে ওঠেন। তার পরিবার পোলীয় ও রুশ ইহুদি বংশোদ্ভূত।

ম্যাটলিন বধিরদের জন্য নির্মিত কংগ্রেগেশন বিন শ্যালমে পড়াশোনা করেন এবং হিব্রু ধ্বনি শেখার পর তৌরাতের বাত মিৎজভাহ অংশ শিখতে সমর্থ হন। ম্যাটলিন আর্লিংটন হাইটসের জন হার্সি হাই স্কুলে ও পরে হারপার কলেজে পড়াশোনা করেন।

## তথ্যসূত্র

## বহিঃসংযোগ

* 
* 
* 

বিষয়শ্রেণী:১৯৬৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:ইলিনয়ের অভিনেত্রী
বিষয়শ্রেণী:পোলীয় ইহুদি বংশোদ্ভূত মার্কিন ব্যক্তি
বিষয়শ্রেণী:রুশ ইহুদি বংশোদ্ভূত মার্কিন ব্যক্তি
বিষয়শ্রেণী:মার্কিন আত্মজীবনীকার
বিষয়শ্রেণী:মার্কিন ইহুদি অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন বধির অভিনেত্রী
বিষয়শ্রেণী:মার্কিন লেখিকা
বিষয়শ্রেণী:শ্রেষ্ঠ অভিনেত্রী বিভাগে একাডেমি পুরস্কার বিজয়ী
বিষয়শ্রেণী:গোল্ডেন গ্লোব পুরস্কার (সেরা অভিনেত্রী - নাট্য চলচ্চিত্র) বিজয়ী
বিষয়শ্রেণী:এইচআইভি/এইডস কর্মী
বিষয়শ্রেণী:২১শ শতাব্দীর মার্কিন ঔপন্যাসিক
বিষয়শ্রেণী:২১শ শতাব্দীর মার্কিন লেখিকা
বিষয়শ্রেণী:ইহুদি মার্কিন লেখক
বিষয়শ্রেণী:মার্কিন নারী ঔপন্যাসিক
বিষয়শ্রেণী:ইলিনয়ের ঔপন্যাসিক
বিষয়শ্রেণী:মার্কিন অ-কল্পকাহিনী লেখিকা
বিষয়শ্রেণী:২১শ শতাব্দীর মার্কিন অ-কল্পকাহিনী লেখক
বিষয়শ্রেণী:মার্কিন আপাতবাস্তব টেলিভিশন অনুষ্ঠানে অংশগ্রহণকারী
বিষয়শ্রেণী:২১শ শতাব্দীর মার্কিন ইহুদি
বিষয়শ্রেণী:মার্কিন নারী আত্মজীবনীকার
ফের্নান্দো পাচেকো ফ্লোরেস

**ফের্নান্দো পাচেকো ফ্লোরেস** (জন্ম: ১৮ মে ১৯৯২) হলেন একজন স্পেনীয় পেশাদার ফুটবলার, যিনি লা লিগায় আলাবেসের হয়ে একজন গোলরক্ষক হিসেবে খেলেন।

## অর্জন
### ক্লাব
;রিয়াল মাদ্রিদ
*ফিফা ক্লাব বিশ্বকাপ: ২০১৪

;আলাবেস
*সেহুন্দা দিভিসিওন: ২০১৫–১৬

## তথ্যসূত্র

## বহিঃসংযোগ
*
*

বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:রিয়াল মাদ্রিদ ফুটবল ক্লাবের খেলোয়াড়
বিষয়শ্রেণী:রিয়াল মাদ্রিদ কাস্তিয়ার খেলোয়াড়
বিষয়শ্রেণী:রিয়াল মাদ্রিদ সি-এর ফুটবলার
বিষয়শ্রেণী:দেপোর্তিভো আলাভেসের খেলোয়াড়
বিষয়শ্রেণী:লা লিগার খেলোয়াড়
বিষয়শ্রেণী:ইউনিয়ন দেপোর্তিভা আলমেরিয়ার খেলোয়াড়
বিষয়শ্রেণী:সেহুন্দা দিভিসিওনের খেলোয়াড়
বিষয়শ্রেণী:সেহুন্দা দিভিসিওন বি-এর খেলোয়াড়
বিষয়শ্রেণী:তেরসেরা দিভিসিওনের খেলোয়াড়
বিষয়শ্রেণী:রিয়াল ক্লাব দেপোর্তিউ এস্পানিওলের ফুটবলার
বিষয়শ্রেণী:স্পেনের আন্তর্জাতিক যুব ফুটবলার
বিষয়শ্রেণী:স্পেনের অনূর্ধ্ব-২১ আন্তর্জাতিক ফুটবলার
বিষয়শ্রেণী:স্পেনীয় পুরুষ ফুটবলার
বিষয়শ্রেণী:পুরুষ ফুটবল গোলরক্ষক
বিষয়শ্রেণী:বাদাহোসের ফুটবলার
কার্লোস ভিগারায়

**কার্লোস মার্তিন ভিগারায়** (জন্ম: ৭ সেপ্টেম্বর ১৯৯৪) হলেন একজন স্পেনীয় পেশাদার ফুটবলার, যিনি লা লিগায় আলাবেসের হয়ে একজন রক্ষণভাগের খেলোয়াড় হিসেবে খেলেন।

## তথ্যসূত্র

## বহিঃসংযোগ
*
*
*

বিষয়শ্রেণী:১৯৯৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দেপোর্তিভো আলাভেসের খেলোয়াড়
বিষয়শ্রেণী:হেতাফে ফুটবল ক্লাবের খেলোয়াড়
বিষয়শ্রেণী:হেতাফে ফুটবল ক্লাব বি-এর খেলোয়াড়
বিষয়শ্রেণী:রিয়াল সারাগোসার খেলোয়াড়
বিষয়শ্রেণী:লা লিগার খেলোয়াড়
বিষয়শ্রেণী:মাদ্রিদ সম্প্রদায়ের ফুটবলার
বিষয়শ্রেণী:লেগানেসের ব্যক্তি
বিষয়শ্রেণী:সেহুন্দা দিভিসিওনের খেলোয়াড়
বিষয়শ্রেণী:সেহুন্দা দিভিসিওন বি-এর খেলোয়াড়
বিষয়শ্রেণী:স্পেনীয় পুরুষ ফুটবলার
বিষয়শ্রেণী:পুরুষ ফুটবল পার্শ্বীয় রক্ষণভাগের খেলোয়াড়
বিষয়শ্রেণী:প্রিমেরা ফেদেরাসিওনের খেলোয়াড়
বিষয়শ্রেণী:বাহরাইনি প্রিমিয়ার লিগের খেলোয়াড়
বিষয়শ্রেণী:লেগানেসের ফুটবলার
বিষয়শ্রেণী:স্পেনীয় প্রবাসী পুরুষ ফুটবলার
আন্তোনিও আদান

**আন্তোনিও আদান গায়িদো** (; জন্ম: ১৩ মে ১৯৮৭) হলেন একজন স্পেনীয় পেশাদার ফুটবলার, যিনি লা লিগায় আতলেতিকো মাদ্রিদের হয়ে একজন গোলরক্ষক হিসেবে খেলেন।

তিনি হচ্ছেন রিয়াল মাদ্রিদের যুব পর্যায়ের একজন খেলোয়াড়, যেখানে তিনি একজন বদলি খেলোয়াড় হিসেবে খেলতেন। পরবর্তীতে তিনি ২০১৪ সালে, লা লিগার ক্লাব রিয়াল বেতিসে যোগদান করেন, যেখানে তিনি তার ক্যারিয়ারের অধিকাংশ সময় অতিবাহিত করেছেন।

স্পেনের বয়সভিত্তিক দলগুলোর হয়ে, আদান সর্বমোত ৩৯টি আন্তর্জাতিক ম্যাচ খেলেছেন।

## অর্জন
### ক্লাব
**রিয়াল মাদ্রিদ**
* লা লিগা: ২০১১–১২
* কোপা দেল রে: ২০১০–১১
* স্পেনীয় সুপার কাপ: ২০১২

**বেতিস**
* সেহুন্দা দিভিসিওন: ২০১৪–১৫

**আতলেতিকো মাদ্রিদ**
* উয়েফা সুপার কাপ: ২০১৮

### আন্তর্জাতিক
**স্পেন অনূর্ধ্ব-১৯**
* উয়েফা ইউরোপিয়ান অনূর্ধ্ব-১৯ চ্যাম্পিয়নশিপ: ২০০৬

## তথ্যসূত্র

## বহিঃসংযোগ
* 
* 

বিষয়শ্রেণী:১৯৮৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:রিয়াল মাদ্রিদ কাস্তিয়ার খেলোয়াড়
বিষয়শ্রেণী:আতলেতিকো মাদ্রিদের ফুটবলার
বিষয়শ্রেণী:রিয়াল মাদ্রিদ ফুটবল ক্লাবের খেলোয়াড়
বিষয়শ্রেণী:রিয়াল মাদ্রিদ সি-এর ফুটবলার
বিষয়শ্রেণী:রিয়াল বেতিসের খেলোয়াড়
বিষয়শ্রেণী:লা লিগার খেলোয়াড়
বিষয়শ্রেণী:কাইয়ারি কালচোর খেলোয়াড়
বিষয়শ্রেণী:সেরিয়ে আ-এর খেলোয়াড়
বিষয়শ্রেণী:প্রিমেইরা লিগার খেলোয়াড়
বিষয়শ্রেণী:স্পোর্টিং সিপি-এর ফুটবলার
বিষয়শ্রেণী:সেহুন্দা দিভিসিওনের খেলোয়াড়
বিষয়শ্রেণী:সেহুন্দা দিভিসিওন বি-এর খেলোয়াড়
বিষয়শ্রেণী:তেরসেরা দিভিসিওনের খেলোয়াড়
বিষয়শ্রেণী:স্পেনের আন্তর্জাতিক যুব ফুটবলার
বিষয়শ্রেণী:স্পেনের অনূর্ধ্ব-২১ আন্তর্জাতিক ফুটবলার
বিষয়শ্রেণী:ইতালিতে স্পেনীয় প্রবাসী ক্রীড়াবিদ
বিষয়শ্রেণী:স্পেনীয় পুরুষ ফুটবলার
বিষয়শ্রেণী:পুরুষ ফুটবল গোলরক্ষক
বিষয়শ্রেণী:ইতালিতে প্রবাসী পুরুষ ফুটবলার
বিষয়শ্রেণী:মাদ্রিদের ফুটবলার
বিষয়শ্রেণী:পর্তুগালে প্রবাসী পুরুষ ফুটবলার
রুবেন দুয়ার্তে

**রুবেন দুয়ার্তে সানচেজ** (জন্ম: ১৮ অক্টোবর ১৯৯৫) হলেন একজন স্পেনীয় পেশাদার ফুটবলার, যিনি লা লিগায় আলাবেসের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন ফুল-ব্যাক হলেও সেন্টার ব্যাক হিসেবেও খেলে থাকেন।

## তথ্যসূত্র

## বহিঃসংযোগ
*এস্পানিওল অফিসিয়াল ওয়েবসাইত 
*
* 

বিষয়শ্রেণী:১৯৯৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দেপোর্তিভো আলাভেসের খেলোয়াড়
বিষয়শ্রেণী:রিয়াল ক্লাব দেপোর্তিউ এস্পানিওলের ফুটবলার
বিষয়শ্রেণী:লা লিগার খেলোয়াড়
বিষয়শ্রেণী:রিয়াল ক্লাব দেপোর্তিউ এস্পানিওল বি-এর খেলোয়াড়
বিষয়শ্রেণী:সেহুন্দা দিভিসিওনের খেলোয়াড়
বিষয়শ্রেণী:সেহুন্দা দিভিসিওন বি-এর খেলোয়াড়
বিষয়শ্রেণী:স্পেনের আন্তর্জাতিক যুব ফুটবলার
বিষয়শ্রেণী:স্পেনের অনূর্ধ্ব-২১ আন্তর্জাতিক ফুটবলার
বিষয়শ্রেণী:স্পেনীয় পুরুষ ফুটবলার
বিষয়শ্রেণী:পুরুষ ফুটবল পার্শ্বীয় রক্ষণভাগের খেলোয়াড়
বিষয়শ্রেণী:পুরুষ ফুটবল কেন্দ্রীয় রক্ষণভাগের খেলোয়াড়
বিষয়শ্রেণী:লিগা এমএক্সের খেলোয়াড়
বিষয়শ্রেণী:আলমেরিয়ার ফুটবলার
মার্কোস ইয়োরেন্তে

**মার্কোস ইয়োরেন্তে মোরেনো** (; জন্ম: ৩০ জানুয়ারি ১৯৯৫) হলেন একজন স্পেনীয় পেশাদার ফুটবলার, যিনি লা লিগায় আতলেতিকো মাদ্রিদের হয়ে একজন মধ্যমাঠের খেলোয়াড় হিসেবে খেলেন।

## অর্জন
### ক্লাব
;রিয়াল মাদ্রিদ
*উয়েফা চ্যাম্পিয়নস লিগ: ২০১৭–১৮
*উয়েফা সুপার কাপ: ২০১৭
*ফিফা ক্লাব বিশ্বকাপ: ২০১৭

## তথ্যসূত্র

## বহিঃসংযোগ
*রিয়াল মাদ্রিদ অফিসিয়াল প্রোফাইল
*

বিষয়শ্রেণী:জীবিত ব্যক্তি
বিষয়শ্রেণী:১৯৯৫-এ জন্ম
বিষয়শ্রেণী:রিয়াল মাদ্রিদ কাস্তিয়ার খেলোয়াড়
বিষয়শ্রেণী:রিয়াল মাদ্রিদ ফুটবল ক্লাবের খেলোয়াড়
বিষয়শ্রেণী:দেপোর্তিভো আলাভেসের খেলোয়াড়
বিষয়শ্রেণী:আতলেতিকো মাদ্রিদের ফুটবলার
বিষয়শ্রেণী:লা লিগার খেলোয়াড়
বিষয়শ্রেণী:২০২২ ফিফা বিশ্বকাপের খেলোয়াড়
বিষয়শ্রেণী:সেহুন্দা দিভিসিওন বি-এর খেলোয়াড়
বিষয়শ্রেণী:স্পেনের আন্তর্জাতিক যুব ফুটবলার
বিষয়শ্রেণী:স্পেনের অনূর্ধ্ব-২১ আন্তর্জাতিক ফুটবলার
বিষয়শ্রেণী:স্পেনের পুরুষ আন্তর্জাতিক ফুটবলার
বিষয়শ্রেণী:উয়েফা ইউরো ২০২০-এর খেলোয়াড়
বিষয়শ্রেণী:স্পেনীয় পুরুষ ফুটবলার
বিষয়শ্রেণী:পুরুষ ফুটবল পার্শ্বীয় রক্ষণভাগের খেলোয়াড়
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:মাদ্রিদের ফুটবলার
বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড়
আইটিউন্স

**আইটিউন্স** () অ্যাপলের মিডিয়া প্লেয়ার, মিডিয়া লাইব্রেরি, ইন্টারনেট রেডিও ব্রডকাস্টার, এবং মোবাইল ডিভাইস ম্যানেজমেন্ট অ্যাপলিকেশন। জানুয়ারি ৯, ২০০১ সালে আইটিউন্সের ঘোষণা দেওয়া হয়। ম্যাক ওএস ও মাইক্রোসফট উইন্ডোজে এটি ডিজিটাল মাল্টিমিডিয়া ফাইল চালানো, নামানো ও অর্গানাইজ করতে ব্যবহার করা হয়। আইটিউন্স স্টোর ব্যবহার করে কন্টেন্টগুলো প্রথমে কিনে নিতে হয়।

## তথ্যসূত্র

বিষয়শ্রেণী:অ্যাপল ইনকর্পোরেটেডের সেবা
বিষয়শ্রেণী:অ্যাপল ইনকর্পোরেটেডের সফটওয়্যার
বিষয়শ্রেণী:২০০১-এ প্রতিষ্ঠিত ইন্টারনেট সম্পত্তি
বিষয়শ্রেণী:২০১৯-এ বিলুপ্ত ইন্টারনেট সম্পত্তি
বিষয়শ্রেণী:উইন্ডোজ মিডিয়া প্লেয়ার
বিষয়শ্রেণী:আইটিউনস
বিষয়শ্রেণী:২০০১-এর সফটওয়্যার
বিষয়শ্রেণী:আইওএস সফটওয়্যার
বিষয়শ্রেণী:সঙ্গীত স্ট্রিমিং সেবা
আইওয়ার্ক

**আইওয়ার্ক** () অ্যাপলের ম্যাক ওএস ও আইওএস অপারেটিং সিস্টেমের জন্যে তাদের নিজস্ব অফিস স্যুট। এটি আইক্লাউড ওয়েবসাইটের জন্যে ক্রস প্ল্যাটফরমেও এভেইলএবল।

এর মধ্যে কিনোট, প্রেজেন্টেশন প্রোগ্রাম; ওয়ার্ড প্রসেসিং ও ডেস্কটপ পাবলিশিং অ্যাপলিকেশন পেজেস; এবং স্প্রেডশিট অ্যাপলিকেশন নাম্বারস থাকে।

## তথ্যসূত্র

বিষয়শ্রেণী:অ্যাপল ইনকর্পোরেটেডের সেবা
বিষয়শ্রেণী:অ্যাপল ইনকর্পোরেটেডের সফটওয়্যার
বিষয়শ্রেণী:অফিস সফটওয়্যার
বিষয়শ্রেণী:২০০৫-এর সফটওয়্যার
বিষয়শ্রেণী:২০০৫-এ প্রতিষ্ঠিত ইন্টারনেট সম্পত্তি
বিষয়শ্রেণী:ওয়েব অ্যাপ্লিকেশন
ফাইনাল কাট প্রো

**ফাইনাল কাট প্রো** () প্রথমে ম্যাক্রোমিডিয়া ইনকর্পোরেটেড ও পরবর্তীতে অ্যাপল ইনকর্পোরেটেড ডেভলপকৃত নন-লিনিয়ার ভিডিও এডিটিং সফটওয়্যার।  সাম্প্রতিকতম সংস্করণ ফাইনাল কাট প্রো এক্স ১০.৪.৩ ম্যাক ওএস হাই সিয়েরা বা পরের সংস্করণ চালিত ইনটেল-ভিত্তিক ম্যাক কম্পিউটারে চলে। এ সফটওয়্যার ব্যবহারকারীকে ভিডিওকে হার্ডড্রাইভে (ইন্টারনাল বা এক্সটারনাল) লগ বা ট্রান্সফার করার সুযোগ দেয়, যেখানে এটি এডিট, প্রসেস বা একাধিক ফরম্যাটে আউটপুট করা যায়। অ্যাপল ২০১১ সালে পরিপূর্ণভাবে পুনর্লিখিত ফাইনাল কাট প্রো এক্স আনে।

## তথ্যসূত্র

বিষয়শ্রেণী:অ্যাপল ইনকর্পোরেটেডের সফটওয়্যার
বিষয়শ্রেণী:ভিডিও সম্পাদনা সফটওয়্যার
বিষয়শ্রেণী:ম্যাক্রোমিডিয়া সফটওয়্যার
আইক্লাউড

**আইক্লাউড** () অক্টোবর ২১, ২০১১ সালে মুক্তিপ্রাপ্ত অ্যাপলের একটি ক্লাউড স্টোরেজ ও ক্লাউড কম্পিউটিং সেবা।, এ সেবার ৭৮২ মিলিয়ন ব্যবহারকারী রয়েছে। 

এই সেবাটি এর ব্যবহারকারীকে দূরবর্তী কোন সার্ভারে ডাটা, যেমন— ডকুমেন্ট, ফটো, এবং মিউজিক সংরক্ষণ করার সুবিধা দিয়ে থাকে, যাতে তা পরবর্তীতে আইওএস, ম্যাক ওএস অথবা মাইক্রোসফট উইন্ডোজ চালিত যন্ত্রে ডাউনলোড করা যায়। একই সাথে যন্ত্রগুলো হারিয়ে গেলে বা চুরি হয়ে গেলে এর মাধ্যমে নিয়ন্ত্রণ করা যায়।

## তথ্যসূত্র

## বহিঃসংযোগ
*  – অফিশিয়াল সাইট
*  অ্যাপল

বিষয়শ্রেণী:অ্যাপল ইনকর্পোরেটেডের সেবা
বিষয়শ্রেণী:ক্লাউড স্টোরেজ
বিষয়শ্রেণী:ক্লাউড অ্যাপ্লিকেশন
বিষয়শ্রেণী:ফাইল আদান প্রদান
বিষয়শ্রেণী:আইওএস
বিষয়শ্রেণী:স্টোরেজ সফটওয়্যারল
বিষয়শ্রেণী:ওয়েবমেইল
বিষয়শ্রেণী:২০১১-এর সফটওয়্যার
বিষয়শ্রেণী:২০১১-এ প্রতিষ্ঠিত ইন্টারনেট সম্পত্তি
বিষয়শ্রেণী:ফাইল আদান প্রদান সেবা
বিষয়শ্রেণী:আইওএস (অ্যাপল)
পশ্চিমবঙ্গের জাতীয় গুরুত্বপূর্ণ সৌধের তালিকা

এটি ভারতীয় রাজ্য পশ্চিমবঙ্গের জাতীয় গুরুত্বপূর্ণ সৌধের একটি তালিকা যা আনুষ্ঠানিকভাবে প্রত্নতাত্ত্বিক জরিপের ওয়েবসাইটের মাধ্যমে স্বীকৃত এবং উপলব্ধ।

## জাতীয় গুরুত্বপূর্ণ সৌধগুলির তালিকা

|}

## তথ্যসূত্র

বিষয়শ্রেণী:জাতীয় গুরুত্বপূর্ণ সৌধসমূহের তালিকা
বিষয়শ্রেণী:পশ্চিমবঙ্গের ভবন ও কাঠামোর তালিকা
বিষয়শ্রেণী:পশ্চিমবঙ্গের স্মৃতিস্তম্ভ ও স্মারক
বিষয়শ্রেণী:পশ্চিমবঙ্গের ভবন ও স্থাপনার তালিকা
স্টিভেন ফ্রাই

থাম্ব|২০১৬ সালের জুনে ফ্রাই

**স্টিভেন ফ্রাই** হলেন একজন ইংরেজ অভিনেতা, কৌতুকাভিনেতা, লেখক, উপস্থাপক, ও সমাজকর্মী। তিনি ও হিউ লরি যৌথভাবে ফ্রাই ও লরি যুগল হিসেবে *আ বিট অব ফ্রাই অ্যান্ড লরি* এবং *জিভেস অ্যান্ড উস্টার* অনুষ্ঠান পরিবেশনা করেন।

ফ্রাই ওয়াইল্ড চলচ্চিত্রে অভিনয় করে একটি গোল্ডেন গ্লোব পুরস্কারের মনোনয়ন লাভ করেন। এছাড়া তার অন্যান্য উল্লেখযোগ্য ভূমিকা হল বিবিসি টেলিভিশনের ধারাবাহিক *ব্ল্যাকেডার*-এ মেলচেট, *কিংডম* ধারাবাহিক, *বোনস* ধারাবাহিকে ডক্টর গর্ডন ওয়াইট এবং *[[ভি ফর ভেন্ডেট্টা]]* চলচ্চিত্রে গর্ডন ডিয়েট্রিচ। তিনি কয়েকটি প্রামাণ্যচিত্র ধারাবাহিক রচনা ও উপস্থাপন করেছেন, তন্মধ্যে রয়েছে এমি পুরস্কার বিজয়ী *স্টিভেন ফ্রাই দ্য সিক্রেট লাইফ অব দ্য ম্যানিক ডিপ্রেসিভ* এবং ভ্রমণ ধারাবাহিক *স্টিভেন ফ্রাই ইন আমেরিকা*। তিনি ২০০৩ থেকে ২০১৬ সাল পর্যন্ত বিবিসি টেলিভিশনের কুইজ শো *কিউআই*-এর সঞ্চালক ছিলেন।

## প্রারম্ভিক জীবন
ফ্রাই ১৯৫৭ সালের ২৪শে আগস্ট লন্ডনের হ্যাম্পস্টিডে জন্মগ্রহণ করেন। তার পিতা অ্যালান জন ফ্রাই একজন ব্রিটিশ চিকিৎসক ও উদ্ভাবক এবং মাতা ম্যারিঅ্যান ইভ ফ্রাই (প্রদত্ত নাম: নিউম্যান)। তার পিতা ইংরেজ এবং তার দাদা-দাদী কেন্ট ও চেশায়ারে জন্মগ্রহণ করেছিলেন। ফ্রাই পরিবার মূলত ডোরসেট, শিলিংস্টোন ও ব্ল্যান্ডফোর্ডে বসবাস করত। ১৮০০-এর দশকের শুরুতে স্যামুয়েল ফ্রাই (জেমস ফ্রাইয়ের দ্বিতীয় সন্তান) সারিতে বসবাস শুরু করেন এবং তার উত্তরসূরিরা মিডলসেক্সে বসবাস করতেন।

ফ্রাইয়ের মাতা ইহুদি ধর্মাবলম্বী, তবে তিনি ধর্মীয় বিধি-নিষেধ পালনকারী পরিবারে বেড়ে ওঠেন নি। ফ্রাইয়ের নানা-নানী মার্টিন ও রোজা নিউমান হাঙ্গেরীয় ইহুদি ছিলেন, যারা সুরানি (বর্তমান স্লোভাকিয়া) থেকে ১৯২৭ সালে ব্রিটেন আসেন। রোজা নিউমানের পিতামাতা ভিয়েনায় বসবাস করতেন। তাদের লাটভিয়ার রিগায় একটি কনসেনট্রেশন ক্যাম্পে পাঠানো হয়েছিল। সেখানে নাৎসিরা তাদের হত্যা করে। ফ্রাইয়ের মায়ের অন্যান্য আত্মীয়-স্বজনদের অউচউইৎজ ও স্টুথফে পাঠানো হয়েছিল এবং তিনি আর কখনো তাদের সাক্ষাৎ পান নি।

## তথ্যসূত্র

## বহিঃসংযোগ

* 
* 

বিষয়শ্রেণী:১৯৫৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ইংরেজ অভিনেতা
বিষয়শ্রেণী:২০শ শতাব্দীর ইংরেজ ঔপন্যাসিক
বিষয়শ্রেণী:২১শ শতাব্দীর ইংরেজ অভিনেতা
বিষয়শ্রেণী:২১শ শতাব্দীর ইংরেজ ঔপন্যাসিক
বিষয়শ্রেণী:ইংরেজ কণ্ঠাভিনেতা
বিষয়শ্রেণী:ইংরেজ চলচ্চিত্র অভিনেতা
বিষয়শ্রেণী:ইংরেজ চলচ্চিত্র পরিচালক
বিষয়শ্রেণী:ইংরেজ টেলিভিশন অভিনেতা
বিষয়শ্রেণী:ইংরেজ নাস্তিক
বিষয়শ্রেণী:ইংরেজ পুরুষ চিত্রনাট্যকার
বিষয়শ্রেণী:ইংরেজ বেতার অভিনেতা
বিষয়শ্রেণী:ইংরেজ মঞ্চ অভিনেতা
বিষয়শ্রেণী:বিবিসি টেলিভিশন উপস্থাপক
বিষয়শ্রেণী:বিবিসি রেডিওর উপস্থাপক
বিষয়শ্রেণী:লন্ডনের অভিনেতা
বিষয়শ্রেণী:লন্ডনের লেখক
বিষয়শ্রেণী:হাঙ্গেরীয় বংশোদ্ভূত ইংরেজ ব্যক্তি
বিষয়শ্রেণী:ড্রামা ডেস্ক পুরস্কার বিজয়ী
বিষয়শ্রেণী:দ্বিপ্রান্তিক ব্যাধিতে আক্রান্ত ব্যক্তি
বিষয়শ্রেণী:২০শ শতাব্দীর ইংরেজ লেখক
বিষয়শ্রেণী:এলজিবিটিকিউ পরিচালক
বিষয়শ্রেণী:২০শ শতাব্দীর নাস্তিক
বিষয়শ্রেণী:২১শ শতাব্দীর নাস্তিক
বিষয়শ্রেণী:২০শ শতাব্দীর নাট্যকার
বিষয়শ্রেণী:২০শ শতাব্দীর ইংরেজ কৌতুকাভিনয়শিল্পী
বিষয়শ্রেণী:২১শ শতাব্দীর নাট্যকার
বিষয়শ্রেণী:২১শ শতাব্দীর ইংরেজ কৌতুকাভিনয়শিল্পী
বিষয়শ্রেণী:অডিওবই পাঠক
বিষয়শ্রেণী:ধর্মের সমালোচক
বিষয়শ্রেণী:ইংরেজ পুরুষ ঔপন্যাসিক
বিষয়শ্রেণী:ইংরেজ সমকামী লেখক
বিষয়শ্রেণী:অস্ট্রিয়ার নাগরিকীকৃত নাগরিক
ত্রিপুরার ইতিহাস

ত্রিপুরা রাজ্য দীর্ঘ ইতিহাস আছে। ১৪ তম  শতাব্দী থেকে ১৫ তম শতাব্দীতে  ত্রিপুরা রাজ্য  উত্তর ও পশ্চিমে ব্রহ্মপুত্র নদ ও দক্ষিণে বঙ্গোপসাগর পর্যন্ত বিস্তৃত ছিল, এছাড়াও সেই সময়ে ত্রিপুরা রাজ্যের মধ্যে পূর্বাঞ্চলীয় বঙ্গের এবং  বার্মার কিছু অঞ্চল অন্তর্ভুক্ত ছিল।

ত্রিপুরা রাজ্যের শেষ শাসক ছিলেন কিরিত বিক্রম কিশোর মানিকয়া বাহাদুর দেবাবর্মা যিনি ১৯৪৭ থেকে ১৯৪৯ সালের মধ্যে আগরতলা শাসন করেছিলেন, যাঁকে ১৯৪৯ সালের ৯ সেপ্টেম্বর রাজ্যের সঙ্গে ভারতে একত্রিত করা হয় এবং  ১৫ অক্টোবর, ১৯৪৯ সালে ত্রিপুরা রাজ্যের প্রশাসনকে অধিগ্রহণ করা হয়। 
## প্রাগৈতিহাসিক সময়
ত্রিপুরার রাজ্যের উৎপত্তি ও রাজাদের ইতিহাস রাজমালায় লিখিত গল্পগুলিতে পাওয়া যায়, যা হিন্দু ঐতিহ্যবাহী ইতিহাস এবং ত্রিপুরা লোককাহিনী থেকে বিরত থাকে।

## প্রাচীন কাল
প্রাচীনকালের ৭ তম শতাব্দী থেকে ত্রিপুরার রাজারা উত্তর ত্রিপুরাতে কৈলাসহরের থেকে রাজ্য শাসন করত এবং তারা তাদের শিরোনাম হিসাবে "ফা" ব্যবহার করে। ককবরক ভাষায় "ফা" শব্দের অর্থ "পিতা" বা "প্রধান"।

## ঐতিহাসিক সময়
ত্রিপুরা রাজ্যের রাজারা তাদের রাজ্যের  নাম "মানিক্য" রাখেন এবং ১৪ তম শতাব্দীতে দক্ষিণ ত্রিপুরা গোমতি নদীর তীরে উদয়পুর (পূর্বে রাঙ্গামাটি) তাদের রাজধানী স্থানান্তর করে। এটি তাদের সবচেয়ে মহিমান্বিত সময় ছিল এবং তাদের ক্ষমতা এবং খ্যাতি  মোগলদের দ্বারাও স্বীকৃত হয়, যারা উত্তর ভারতে তাদের সমসাময়িক ছিল।
## আধুনিক সময়

আধুনিক যুগে মোগলরা রাজত্বের আধিপত্য শুরু করে এবং ব্রিটিশদের  কাছে মোগলরা পরাজিত হবার পর ভারতে ব্রিটিশ শাসন শুরু হয় এবং ব্রিটিশ ভারত প্রতিষ্ঠিত হয়। ১৯৭১ সালে, ব্রিটিশ ভারত সরকারের তাদের  প্রশাসনে মহারাজাকে সাহায্য করার জন্য একজন কর্মী নিযুক্ত করে। এই সময়ের মধ্যে রাজ্যের রাজধানীটি ১৯ শতকের প্রথম দিকে পশ্চিম ত্রিপুরা রাজ্যের আগরতলাতে স্থানান্তরিত হয়।

ভারত স্বাধীন হওয়ার পর, ত্রিপুরা রাজ্যের রাজকীয় সাম্রাজ্য ১৯৪৯ সালে ভারত সরকারের সাথে যুক্ত হয়ে যায়। ত্রিপুরা ১ জুলাই, ১৯৬৩ সালে কেন্দ্রসাশিত অঞ্চল হয়ে ওঠে এবং ১ জানুয়ারি, ১৯৭২ সালে পূর্ণাঙ্গ রাজ্যের স্বীকৃতি লাভ করে।

## তথ্যসূত্র

## বহিঃসংযোগ

*History of Tripura @ Royalark
অ্যাপল পার্ক

**অ্যাপল পার্ক** () ১ অ্যাপল পার্ক ওয়ে, কুপার্টিনো, ক্যালিফোর্নিয়া, যুক্তরাষ্ট্রে অবস্থিত অ্যাপলের কোম্পানি সদরদপ্তর। এপ্রিল ২০১৭ সালে কর্মীদের জন্যে নির্মাণাধীন অবস্থায় এটাকে খুলে দেওয়া হয়। এটার গবেষণা ও উন্নয়ন সুবিধা ২,০০০ লোকের জন্য প্রবৃত্ত। এটি ১৯৯৩ সালে প্রতিষ্ঠিত এর অরিজিনাল সদরদপ্তর ১ ইনফিনিট লুপ প্রতিস্থাপিত করে। অ্যাপল পার্ক প্রায় ১৭৫ একর জমির ওপর নির্মিত এবং এর বৃত্তাকার নকশার কারণে একে প্রায়ই “স্পেসশিপ” বলা হয়। ভবনটির নকশা প্রখ্যাত স্থপতি নরম্যান ফস্টারের নেতৃত্বে তৈরি করা হয়েছে।

## তথ্যসূত্র

বিষয়শ্রেণী:অ্যাপ্‌ল ইনকর্পোরেশন
অ্যান আর্চার

**অ্যান আর্চার** (; জন্ম: ২৪ আগস্ট ১৯৪৭) হলেন একজন মার্কিন অভিনেত্রী। তিনি *[[ফ্যাটাল অ্যাট্রাকশন]]* (১৯৮৭) চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তার অন্যান্য উল্লেখযোগ্য চলচ্চিত্র হল *প্যারাডাইজ অ্যালি* (১৯৭৮), *প্যাট্রিয়ট গেমস* (১৯৯২), *শর্ট কাটস* (১৯৯৩), *ক্লেয়ার অ্যান্ড প্রেজেন্ট ডেঞ্জার* (১৯৯৪) এবং *লুলাবাই* (২০১৪)। তিনি ২০০১ সালে ওয়েস্ট এন্ড থিয়েটারে *দ্য গ্র্যাজুয়েট* নাটকে মিসেস রবিনসন চরিত্রে এবং ২০১৪ সালে এডিনবারা ফেস্টিভ্যাল ফ্রিঞ্জে *দ্য ট্রায়াল অব জেন ফন্ডা* নাটকে নাম ভূমিকায় অভিনয় করেন।

## প্রারম্ভিক জীবন
আর্চার ১৯৪৭ সালের ২৪শে আগস্ট ক্যালিফোর্নিয়ার লস অ্যাঞ্জেলেসে জন্মগ্রহণ করেন। তার পিতা জন আর্চার ছিলেন একজন অভিনেতা এবং মাতা মার্জরি লর্ড ছিলেন অভিনেত্রী। তার যখন চার বছর বয়স, তখন তার পিতামাতার বিবাহবিচ্ছেদ হয়। তিনি ও তার ভাই তার নানা-নানীর কাছে বেড়ে ওঠেন। তার নানী তার অনুপ্রেরণা ছিলেন। তার পিতার দ্বিতীয় বিবাহে তার দুই সৎ ভাইবোন রয়েছে।

## কর্মজীবন
আর্চারের প্রথম টেলিভিশন কর্ম ছিল ১৯৭০ সালের ধারাবাহিক *মেন অ্যাট ল*। তিনি ১৯৭১ সালে মিস গোল্ডেন গ্লোব উপাধি লাভ করেন। তার প্রথম চলচ্চিত্র ছিল *দ্য হঙ্কার্স* (১৯৭২)। পরবর্তীতে তিনি *লাইফগার্ড* (১৯৭৬) ও *প্যারাডাইজ অ্যালি* (১৯৭৮) চলচ্চিত্রে অভিনয় করেন। *[[ফ্যাটাল অ্যাট্রাকশন]]* (১৯৮৭) চলচ্চিত্রে বেথ গ্যালগার চরিত্রে অভিনয় করে তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। কিন্তু তিনি অলিম্পিয়া ডুকাকিসের কাছে পরাজিত হন। ১৯৯০-এর দশকে তিনি *প্যাট্রিয়ট গেমস* (১৯৯২), *শর্ট কাটস* (১৯৯৩), *ক্লেয়ার অ্যান্ড প্রেজেন্ট ডেঞ্জার* (১৯৯৪), *ইনডিসক্রেশন অব অ্যান আমেরিকান ওয়াইফ* (১৯৯৮) চলচ্চিত্রে কাজ করেন।

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:১৯৪৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন মঞ্চ অভিনেত্রী
বিষয়শ্রেণী:লস অ্যাঞ্জেলেসের অভিনেত্রী
বিষয়শ্রেণী:প্রাক্তন খ্রিস্টান বিজ্ঞানী
বিষয়শ্রেণী:ভোল্পি কাপ বিজয়ী
বিষয়শ্রেণী:মার্কিন প্রাক্তন খ্রিস্টান
হুমায়ূন কবীর ঢালী

**হুমায়ূন কবীর ঢালী** বাংলাদেশের একজন শিশুসাহিত্যিক। তিনি শিশুসাহিত্যিক হিসেবে নিজ দেশ বাংলাদেশ ছাড়াও বহির্বিশ্বেও বেশ পরিচিত।

## জন্ম ও প্রারম্ভিক জীবন
**হুমায়ূন কবীর ঢালী** নারায়ণগঞ্জের গোদনাইলে জন্মগ্রহণ করেন (সার্টিফিকেটে জন্মতারিখ ০১ এপ্রিল ১৯৬৬)। তার পৈতৃক নিবাস চাঁদপুর জেলার সিকিরচর গ্রামে। তিনি কলেজ জীবন থেকে লেখালেখি শুরু করেছেন। তখন তিনি বিভিন্ন ম্যাগাজিনে লেখালেখি করতেন। মূলত তিনি প্রথমে লেখালেখি শুরু করেন প্রেমের উপন্যাস নিয়ে। পরবর্তীতে শিশুসাহিত্যের দিকে ঝুঁকে পড়েন। এতে দেশে এবং বিদেশে বেশ জনপ্রিয়তা অর্জন করেছেন। আর বর্তমানে শিশুসাহিত্য নিয়েই লেখালেখি করেন। তার লেখা শিশুসাহিত্য বিদেশের অনেক দেশের পাঠ্যসূচিতে অন্তর্ভুক্ত হয়েছে। গ্রিসের স্কুল পাঠ্যসূচিতে তার লেখা *A Cowboy And A Magic Mango Tree* শিশুতোষ লেখাটি অন্তর্ভুক্ত হয়েছে। এছাড়াও ভারতের পশ্চিমবঙ্গ ও ত্রিপুরা থেকে ভারতের ওড়িয়া ভাষায় তার বই প্রকাশিত হয়েছে। তিনি আমাদের পাঠাগারের প্রতিষ্ঠাতা এবং বাংলাদেশ শিশুসাহিত্যিক ফোরামের প্রতিষ্ঠাতা সভাপতি 

## রচিত গ্রন্থাবলী
তিনি এই পর্যন্ত প্রায় নব্বইটির মতো বই লিখেছেন। এরমধ্যে উল্লেখযোগ্য হলো:
* পিতাপুত্র
* বিশটি কিশোর গল্প
* একাত্তরের মিলিটারি ভূত
* ক্লাসমেট
* লজিংবাড়ি
* এক যে ছিল হাঙ্গর
* কালোমূর্তি রহস্য
* কাব্য ও অ্যাঞ্জেলের বন্ধুরা
* আলাভোলা ছেলেবেলা
* ডিয়াওয়ালা
* দুষ্ট ছেলের গল্প
* কাকের ছা কঙ্কাবতী
* সব লেখা ছোটদের
* কিশোরসমগ্র ১, ২
* টিয়া পাখির জন্মদিনে
* The birthday gift
* A cowboy & a magic mango tree
* নীলগ্রহের রহস্য
*নীলচরের ভূত
* পারিকন্যা  
* বিলাইসমগ্র
*আয় ফিরে যাই
* জার্নি টু তাজমহল (ভ্রমণকাহিনি)
*বাঙালের আমেরিকা দর্শন (ভ্রমণকাহিনি)
*ব্রিজ টু কানাডা (ভ্রমণকাহিনি)
*উড়ে যাই দূরে যাই (ভ্রমণগল্প)
* তোমার চোখের জল
* যুদ্ধরোদন (গল্পগ্রন্থ)
*মাকে নিয়ে একশ ছড়া (সম্পাদিত)
* পাখির গল্প পাখির ছড়া (সম্পাদিত)
* কাকছানার বন্ধু মুরগিছানা 
* রঙিন সকাল

## পুরস্কার বা সম্মাননা
শিশুসাহিত্য লেখার জন্য তিনি এই পর্যন্ত অনেক পুরস্কার বা সম্মাননা অর্জন করেছেন। তার মধ্যে উল্লেখযোগ্য হলো।

* অতীশ দীপঙ্কর স্বর্ণপদক, ২০০৬
* সালেহীন মেমোরিয়াল অ্যাওয়ার্ড, ২০০৬
*কবি আবু জাফর ওবায়দুল্লাহ স্মৃতি স্বর্ণপদক ২০০৭
*চিলড্রেন অ্যান্ড উইমেন ভিশন ফাউন্ডেশন অ্যাওয়ার্ড ২০০৭
*নওবাব ফয়ুজুন্নেসা স্বর্ণপদক, ২০০৮
*পদক্ষেপ শিশুসাহিত্য পুরস্কার ২০১১
*মীনা মিডিয়া অ্যাওয়ার্ড ২০১২,
* এম নূরুল কাদের ফাউন্ডেশন শিশুসাহিত্য পুরস্কার ২০১৩
* লোকছড়া ফাউন্ডেশন কলম সৈনিক পুরস্কার ২০১৩
*কবি সংসদ বাংলাদেশ শিশুসাহিত্য পুরস্কার ২০১৩
* বিশাল বাংলা সাহিত্য পুরস্কার ২০১৬
* এবিটিভি মাল্টিমিডিয়া লিমিটেড সম্মাননা ২০১৬
* সাহিত্য দিগন্ত লেখক পুরস্কার ২০১৭
*ঝুমঝুমি শিশুসাহিত্য পুরস্কার ২০১৮
*রংপুর বিভাগীয় সাহিত্য পরিষদ সম্মাননা ২০১৯
*সাহিত্য পরিষদ সম্মাননা ২০১৮, মতলব উত্তর, চাঁদপুর
*চোখ সাহিত্য পুরস্কার ২০১৩, পশ্চিমবঙ্গ, ভারত
*তোরষা সাহিত্য সম্মাননা ২০২০, কোচবিহার, পশ্চিমবঙ্গ, ভারত 
*লেখালেখি সাংস্কৃতিক সংস্থা সাহিত্য সম্মাননা ২০১৯, ভুবনেশ্বর, ওডিশা, ভারত

## তথ্যসূত্র

বিষয়শ্রেণী:বাংলাদেশী সাহিত্যিক
বিষয়শ্রেণী:১৯৬৪-এ জন্ম
বিষয়শ্রেণী:মতলব উত্তর উপজেলার ব্যক্তি
বিষয়শ্রেণী:চাঁদপুর জেলার ব্যক্তি
বিষয়শ্রেণী:বাংলাদেশী পুরুষ ঔপন্যাসিক
বিষয়শ্রেণী:বাংলাদেশী সাংবাদিক
বিষয়শ্রেণী:জীবিত ব্যক্তি
দ্য স্টোরি অব লুই পাস্তুর

**দ্য স্টোরি অব লুই পাস্তুর** () হল উইলিয়াম ডিটার্লে পরিচালিত ১৯৩৬ সালের মার্কিন সাদাকালো জীবনীমূলক চলচ্চিত্র। ওয়ার্নার ব্রসের ব্যানারে ছবিটি প্রযোজনা করেন হেনরি ব্ল্যাঙ্ক এবং চিত্রনাট্য রচনা করেন পিয়ের কলিংস ও শেরিডান গিবনি। এতে নাম ভূমিকায় অভিনয় করেন পল মুনি এবং অন্যান্য ভূমিকায় ছিলেন জোসেফিন হাচিনসন, আনিতা লুই ও ডোনাল্ড উডস।

চলচ্চিত্রটি ১৯৩৬ সালের ২২শে ফেব্রুয়ারি মুক্তি পায়। মুনি তার কাজের জন্য শ্রেষ্ঠ অভিনেতা বিভাগে একাডেমি পুরস্কার এবং কলিংস ও গিবনি শ্রেষ্ঠ চিত্রনাট্য ও কাহিনীর পুরস্কার লাভ করেন। চলচ্চিত্রটি শ্রেষ্ঠ চলচ্চিত্রের জন্য একাডেমি পুরস্কারের মনোনয়ন লাভ করে। এছাড়া মুনি ১৯৩৬ সালে ভেনিস চলচ্চিত্র উৎসব হতে শ্রেষ্ঠ অভিনেতা বিভাগে ভল্পি কাপ অর্জন করেন।

## কুশীলব
* পল মুনি - লুই পাস্তুর
* জোসেফিন হাচিনসন - মারি পাস্তুর
* আনিতা লুই - আনেত পাস্তুর
* ডোনাল্ড উডস - ডক্টর জঁ মার্তেল
* ফ্রিৎজ লাইবের - ডক্টর চার্বোনে
* হেনরি ওনিল - ডক্টর এমিল রোয়া
* পর্টার হাল - ডক্টর রসিগনল
* রেমন্ড ব্রাউন - ডক্টর রাদিস
* আকিম তামিরভ - ডক্টর জারানফ
* হালিওয়েল হবস - ডক্টর লিস্তার
* ফ্রাংক রাইখের - ডক্টর ফাইফার
* ডিকি মুর - জোসেফ মাইস্টার
* রুথ রবিনসন - মিসেস মাইস্টার
* ওয়াল্টার কিংসফোর্ড - তৃতীয় নেপোলিয়ন
* ইফিজেনি ক্যাস্টিগ্লিওন - সম্রাজ্ঞী ইউজিন
* হার্বার্ট করথেল - লুই আদোলফে থিয়ার, ফ্রান্সের রাষ্ট্রপতি

## মূল্যায়ন
### সমালোচনামূলক প্রতিক্রিয়া
পর্যালোচনাভিত্তিক ওয়েবসাইট রটেন টম্যাটোসে ৬টি পর্যালোচনার ভিত্তিতে ৮.৩/১০ গড়ে চলচ্চিত্রটির রেটিং স্কোর ১০০%।

### পুরস্কার ও স্বীকৃতি
;পুরস্কার
* **মনোনীত:** শ্রেষ্ঠ চলচ্চিত্রের জন্য একাডেমি পুরস্কার – দ্য স্টোরি অব লুই পাস্তুর
* **বিজয়ী:** শ্রেষ্ঠ অভিনেতার জন্য একাডেমি পুরস্কার – পল মুনি
* **বিজয়ী:** শ্রেষ্ঠ উপযোগকৃত চিত্রনাট্যের জন্য একাডেমি পুরস্কার – পিয়ের কলিংস ও শেরিডান গিবনি
* **বিজয়ী:** শ্রেষ্ঠ কাহিনীর জন্য একাডেমি পুরস্কার – পিয়ের কলিংস ও শেরিডান গিবনি
* **বিজয়ী:** শ্রেষ্ঠ অভিনেতা বিভাগে ভল্পি কাপ – পল মুনি

;আমেরিকান ফিল্ম ইনস্টিটিউটের স্বীকৃতি
* ২০০৩: এএফআইয়ের ১০০ বছর...১০০ নায়ক ও খলনায়ক
** লুই পাস্তুর – নায়ক
* ২০০৬: এএফআইয়ের ১০০ বছর...১০০ উল্লাস

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:ইংরেজি ভাষার চলচ্চিত্র
বিষয়শ্রেণী:১৯৩৬-এর চলচ্চিত্র
বিষয়শ্রেণী:১৯৩০-এর দশকের জীবনীমূলক চলচ্চিত্র
বিষয়শ্রেণী:১৯৩০-এর দশকের নাট্য চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:মার্কিন জীবনীমূলক চলচ্চিত্র
বিষয়শ্রেণী:মার্কিন নাট্য চলচ্চিত্র
বিষয়শ্রেণী:মার্কিন সাদাকালো চলচ্চিত্র
বিষয়শ্রেণী:ফার্স্ট ন্যাশনাল পিকচার্সের চলচ্চিত্র
বিষয়শ্রেণী:বিজ্ঞানী সম্পর্কিত জীবনীমূলক চলচ্চিত্র
বিষয়শ্রেণী:ফ্রান্সের পটভূমিতে চলচ্চিত্র
বিষয়শ্রেণী:ওয়ার্নার ব্রসের চলচ্চিত্র
বিষয়শ্রেণী:১৯৩০-এর দশকের ইংরেজি ভাষার চলচ্চিত্র
বিষয়শ্রেণী:১৯৩০-এর দশকের মার্কিন চলচ্চিত্র
বিষয়শ্রেণী:ইংরেজি ভাষার জীবনীমূলক চলচ্চিত্র
পল মুনি

**পল মুনি** (, জন্ম: **ফ্রেডেরিখ মেশিলেম মেইয়ার ভেইসেনফ্রেউন্ড**; ২২ সেপ্টেম্বর ১৮৯৫ – ২৫ আগস্ট ১৯৬৭) ছিলেন একজন মার্কিন মঞ্চ ও চলচ্চিত্র অভিনেতা। তিনি পাঁচটি একাডেমি পুরস্কারের মনোনয়ন লাভ করেন এবং শ্রেষ্ঠ অভিনেতা বিভাগে একটি পুরস্কার জয়লাভ করেন।

শিকাগোতে বেড়ে ওঠা মুনি ইদ্দিশ থিয়েটারে অভিনয় জীবন শুরু করেন। ১৯৩০-এর দশকে তাকে ওয়ার্নার ব্রসের অন্যতম সম্মানিত অভিনেতা বলে গণ্য করা হত এবং তাকে যে কোন চরিত্রে অভিনয়ের করার সুযোগ দেওয়া হত। তার অভিনয় দক্ষতা তার অত্যধিক প্রস্তুতির অংশবিশেষ এবং তিনি প্রায়শই তার অভিনীত চরিত্রের মূল চরিত্রের বৈশিষ্ট ও আচরণ নিয়ে পড়াশোনা করতেন। তাকে সাধারণত ক্ষমতাধর চরিত্রে অভিনয় করতে দেখা যেত, যেমন *[[স্কারফেস (১৯৩২-এর চলচ্চিত্র)|স্কারফেস]]* (১৯৩২)-এর মুখ্য চরিত্র। এছাড়া তিনি রুপসজ্জার ব্যাপারে উচ্চ দক্ষতাসম্পন্ন ছিলেন, যা তিনি তার অভিনয়শিল্পী পিতামাতা কাছ থেকে এবং ইদ্দিশ থিয়েটারে প্রারম্ভিক মঞ্চ কর্মের সময় শিখেছিলেন। ১২ বছর বয়সে তিনি মঞ্চে ৮০ বছর বয়সী বৃদ্ধের চরিত্রে অভিনয় করেন এবং *সেভেন ফেসেস* চলচ্চিত্রে তিনি সাতটি ভিন্ন চরিত্রে অভিনয় করেন।

তিনি ২২টি চলচ্চিত্রে অভিনয় করেছেন এবং দ্য স্টোরি অব লুই পাস্তুর ছবিতে অভিনয়ের জন্য শ্রেষ্ঠ অভিনেতা বিভাগে অস্কার লাভ করেন। এছাড়া তিনি *দ্য ভ্যালিয়েন্ট* (১৯২৯), *[[আই অ্যাম আ ফিউজিটিভ ফ্রম আ চেইন গ্যাং]]* (১৯৩৩), *[[ব্ল্যাক ফিউরি (চলচ্চিত্র)|ব্ল্যাক ফিউরি]]* (১৯৩৫), *[[দ্য লাইফ অব এমিল জোলা]]* (১৯৩৭) চলচ্চিত্রে অভিনয়ের জন্য আরও চারটি একাডেমি পুরস্কারে মনোনীত হন। তিনি বহুসংখ্যক ব্রডওয়ে মঞ্চনাটকে অভিনয় করেন এবং ১৯৫৫ সালের *ইনহেরিট দ্য উইন্ড*-এ অভিনয় করে মঞ্চনাটকে শ্রেষ্ঠ অভিনেতা বিভাগে টনি পুরস্কার অর্জন করেন।

## প্রারম্ভিক জীবন
পল মুনি ১৮৯৫ সালের ২২ সেপ্টেম্বর অস্ট্রো-হাঙ্গেরীয় সাম্রাজ্যের গালিসিয়া লেমবের্গ প্রদেশে এক ইহুদি পরিবারে জন্মগ্রহণ করেন। তার হিব্রু নাম মেশিলেম, তাকে ফ্রেডেরিখ মেইয়ার ভেইসেনফ্রেউন্ড নামেও ডাকা হত। তার পিতা ফিলিপ ভেইসেনফ্রেউন্ড ও মাতা সালি ভেইসেনফ্রেউন্ড। তারা দুজনেই অভিনয়শিল্পী ছিলেন। মুনির মাতৃভাষা ইদ্দিশ। সাত বছর বয়সে তিনি স্বপরিবারে মার্কিন যুক্তরাষ্ট্রে চলে যান এবং শিকাগো শহরে বসবাস শুরু করেন।

বাল্যকালে তিনি মুনি (Moony) নামে পরিচিত ছিলেন। তিনি তার পিতামাতার সাথে শিকাগোর ইদ্দিশ থিয়েটারে অভিনয় জীবন শুরু করেন। কৌশরে তিনি রুপসজ্জার কৌশল আয়ত্ত্ব করেন, যার ফলে তিনি অনেক বয়স্ক চরিত্রেও অভিনয় করতে সক্ষম ছিলেন। চলচ্চিত্র ইতিহাসবেত্তা রবার্ট অসবর্ন উল্লেখ করেন মুনির রুপসজ্জার দক্ষতা তার যে কোন চরিত্রের জন্যই খুবই সৃজনশীল ছিল। ১২ বছর বয়সে তার প্রথম মঞ্চ অভিনয়ে তিনি ৮০ বছর বয়সী ব্যক্তির চরিত্রে অভিনয় করেন।

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:১৮৯৫-এ জন্ম
বিষয়শ্রেণী:১৯৬৭-এ মৃত্যু
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:অস্ট্রীয় ইহুদি বংশোদ্ভূত মার্কিন ব্যক্তি
বিষয়শ্রেণী:মার্কিন ইহুদি অভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন মঞ্চ অভিনেতা
বিষয়শ্রেণী:হলিউড ফরেভার সেমেটারিতে সমাহিত
বিষয়শ্রেণী:শ্রেষ্ঠ অভিনেতা বিভাগে একাডেমি পুরস্কার বিজয়ী
বিষয়শ্রেণী:টনি পুরস্কার বিজয়ী
বিষয়শ্রেণী:ডোনাল্ডসন পুরস্কার বিজয়ী
বিষয়শ্রেণী:শ্রেষ্ঠ অভিনেতা বিভাগে ভোল্পি কাপ বিজয়ী
বিষয়শ্রেণী:টুয়েন্টিয়েথ সেঞ্চুরি ফক্সের চুক্তিবদ্ধ শিল্পী
বিষয়শ্রেণী:শিকাগোর অভিনেতা
চাকদহ বিধানসভা কেন্দ্র

**চাকদহ  (বিধানসভা কেন্দ্র)** ভারতের পশ্চিমবঙ্গ রাজ্যের নদিয়া জেলার একটি বিধানসভা কেন্দ্র। 
## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৯০ নং চাকদহ বিধানসভা কেন্দ্রটি চাকদহ পৌরসভা, চান্দুরিয়া-১, দুবরা, ঘেটুগাছি, রাউতারি, শিলিন্দা-১, শিলিন্দা-২, তাতলা-১ এবং তাতলা-২ গ্রাম পঞ্চায়েত গুলি চাকদহ সমষ্টি উন্নয়ন ব্লক এর অন্তর্গত।

চাকদহ বিধানসভা কেন্দ্রটি ১৩ নং রানাঘাট লোকসভা কেন্দ্র (এসসি) এর অন্তর্গত। এই  কেন্দ্রটি পূর্বে নবদ্বীপ লোকসভা কেন্দ্রের অন্তর্গত ছিল।

## বিধানসভার বিধায়ক

## নির্বাচনী ফলাফল
### ২০১১
২০১১ সালের নির্বাচনে, তৃণমূল কংগ্রেসের নরেশ চন্দ্র চাকি তার নিকটবর্তী প্রতিদ্বন্দ্বী সিপিআই (এম) -এর বিশ্বনাথ গুপ্তকে পরাজিত করেন।

 

### ১৯৭৭-২০০৬
২০০৬ সালের রাজ্য বিধানসভা নির্বাচনে, সিপিআই (এম) -এর মলয় কুমার সামন্ত চাকদহ কেন্দ্র থেকে জয়ী হন তার নিকটবর্তী প্রতিদ্বন্দ্বী তৃণমূল কংগ্রেসের নরেশ চন্দ্র চাকিকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১, ১৯৯৬ এবং ১৯৯১ সালে সিপিআই (এম) -এর সত্যসাধন চক্রবর্তী তার নিকটতম প্রতিদ্বন্দ্বী কংগ্রেসের গৌরিশংকর দত্ত, সুকুমার সরকার ও সুকুমার রায়কে পরাজিত করেন। ১৯৮৭ এবং ১৯৮২ সালে সিপিআই (এম) -এর সুভাষ বসু কংগ্রেসের শান্তনু ভৌমিক এবং নরেন্দ্রনাথ সরকার উভয়কেই পরাজিত করেন। ১৯৭৭ সালে নির্দলের বিনয় কুমার বিশ্বাস কংগ্রেসের শরদিন্দু বিশ্বাসকে পরাজিত করেন।

### ১৯৫৭-১৯৭২
কংগ্রেসের হরিদাস মিত্র ১৯৭২ সালে জয়ী হন। সিপিআই (এম) -এর সুভাষ চন্দ্র বসু ১৯৭১ সালে জয়ী হন। বাংলা কংগ্রেসের সুবল চন্দ্র মণ্ডল ১৯৬৯ সালে জয়ী হন। বাংলা কংগ্রেসের এইচ. মিত্র ১৯৬৭ সালে জয়ী হন। কংগ্রেসের শান্তি দাস ১৯৬২ সালে জয়ী হন। ১৯৫৭ সালে পিএসপি-র সুরেশ চন্দ্র ব্যানার্জী জয়ী হন। ১৯৫১ সালে চাকদহ কেন্দ্রটি ছিল না।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:নদিয়া জেলার রাজনীতি
উবাং ভাষা

**উবাং** হল নাইজেরিয়ার একটি বেন্ডি ভাষা। এই ভাষাটি নারী এবং পুরুষের জন্যে ভাষাগত পার্থক্যের কারণে পরিচিত।

এই ভাষার পার্থক্য ব্রিটিশ এবং অ্যামেরিকান ইংরেজির চেয়েও বেশি ভিন্ন। তবে নারী-পুরুষ উভয়েই এসব ভিন্ন ভিন্ন শব্দগুলো বুঝতে পারে। কারণ, সন্তানরা ছোটবেলা মায়ের কাছেই থাকেন। ফলে মেয়েদের ব্যবহৃত শব্দগুলোই তারাও ব্যবহার করে। কিংবা এগুলো শিখে ফেলে। কিন্তু ১০ বছর পূর্ণ হওয়ার পর থেকে ছেলেরা ছেলেদের ভাষা শেখে। কোনো ছেলে সঠিক বয়স থেকে পুরুষদের ভাষা ব্যবহার না করতে থাকলে তাকে *অস্বাভাবিক* বলে ধরে নেয়া হয়।

উবাং গোত্রের লোকেরা তাদের ভাষা বৈচিত্র্য নিয়ে গর্ব বোধ করে। এবং একে তারা নিজেদের অনন্য বৈশিষ্ট্যের পরিচায়ক জ্ঞান করে। এ ভাষাকে *ঈশ্বরের আশীর্বাদ* বলে গন্য করা হয়। নারী-পুরুষ উভয়ে উভয়ের ভাষা বুঝলেও তারা কেবল নিজেদের লিঙ্গ অনুযায়ী কথা বলে থাকে। এমনকি এটি পরিষ্কার নয় যে, তাদের ভাষায় কোন অংশটি নারী জন্য বা পুরুষের জন্য আলাদা করা হয়েছে। আবার অনেক বিষয়ের ক্ষেত্রে ঐতিহ্যগতভাবে নারী-পুরুষের ভিন্ন ভিন্ন ভূমিকার ভিত্তিতে শব্দগুলো তৈরি হয়েছে কিনা তাও জানা নেই। নৃতত্ত্ববিদ চি চি উন্দি, যিনি এই গোষ্ঠীকে নিয়ে অধ্যয়ন করছেন, বলেন: "এই জনগোষ্ঠী নারী-পুরুষের জন্যে সম্পূর্ণ ভিন্ন দুটি অভিধান ব্যবহার করছে।… তবে এমন অনেক শব্দই আছে যেগুলো সবাই একইভাবে ব্যবহার করে। অন্যগুলোর ব্যবহার নির্ভর করে লিঙ্গের ওপর। একই জিনিস বোঝায় এমন শব্দ দুটো পুরোপুরি ভিন্ন। উচ্চারণেও পার্থক্য আছে।"

## তথ্যসূত্র

বিষয়শ্রেণী:বেন্ডি ভাষা
বিষয়শ্রেণী:নাইজেরিয়ার ভাষা
দ্য লাইফ অব এমিল জোলা

**দ্য লাইফ অব এমিল জোলা** () হল উইলিয়াম ডিটার্লে পরিচালিত ১৯৩৭ সালের মার্কিন জীবনীমূলক চলচ্চিত্র। ফরাসি লেখক এমিল জোলার জীবনী অবলম্বনে নির্মিত ছবিটিতে নাম ভূমিকায় অভিনয় করেন পল মুনি।

লস অ্যাঞ্জেলেস ক্যার্থাই সার্কেল থিয়েটার চলচ্চিত্রটির উদ্বোধনী প্রদর্শনীর পর চলচ্চিত্রটি সমালোচনামূলক ও বাণিজ্যিকভাবে সফল হয়। এটি দ্বিতীয় জীবনীমূলক চলচ্চিত্র হিসেবে শ্রেষ্ঠ চলচ্চিত্রের জন্য একাডেমি পুরস্কার অর্জন করে এবং আরও দুটি পুরস্কারসহ মোট ১০টি বিভাগে মনোনয়ন লাভ করে। ২০০০ সালে চলচ্চিত্রটি "সাংস্কৃতিক, ঐতিহাসিক, বা নান্দনিকভাবে গুরুত্বপূর্ণ" বিবেচনায় লাইব্রেরি অব কংগ্রেস মার্কিন যুক্তরাষ্ট্রের জাতীয় চলচ্চিত্র রেজিস্ট্রিতে সংরক্ষণের জন্য নির্বাচন করে।

## কুশীলব
* পল মুনি - এমিল জোলা
* গ্লোরিয়া হোল্ডেন - আলেক্সান্দ্রিন জোলা
* গেল সন্ডারগার্ড - লুসি ড্রাইফাস
* জোসেফ শিল্ডক্রাউট - আলফ্রেড ড্রাইফাস
* ডোনাল্ড ক্রিস্প - ফের্নান্দ লাবরি

## পুরস্কার ও মনোনয়ন
;একাডেমি পুরস্কার

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:ইংরেজি ভাষার চলচ্চিত্র
বিষয়শ্রেণী:১৯৩৭-এর চলচ্চিত্র
বিষয়শ্রেণী:১৯৩০-এর দশকের জীবনীমূলক চলচ্চিত্র
বিষয়শ্রেণী:১৯৩০-এর দশকের নাট্য চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:মার্কিন জীবনীমূলক চলচ্চিত্র
বিষয়শ্রেণী:মার্কিন নাট্য চলচ্চিত্র
বিষয়শ্রেণী:শ্রেষ্ঠ চলচ্চিত্র বিভাগে একাডেমি পুরস্কার বিজয়ী
বিষয়শ্রেণী:ওয়ার্নার ব্রসের চলচ্চিত্র
বিষয়শ্রেণী:প্যারিসের পটভূমিতে চলচ্চিত্র
বিষয়শ্রেণী:বিচারের অপপ্রয়োগ সম্পর্কে চলচ্চিত্র
বিষয়শ্রেণী:১৮৯০-এর দশকের পটভূমিতে চলচ্চিত্র
বিষয়শ্রেণী:১৯০০-এর দশকের পটভূমিতে চলচ্চিত্র
বিষয়শ্রেণী:মার্কিন জীবনীমূলক নাট্য চলচ্চিত্র
বিষয়শ্রেণী:মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র
বিষয়শ্রেণী:মার্কিন সাদাকালো চলচ্চিত্র
বিষয়শ্রেণী:১৮৬০-এর দশকের পটভূমিতে চলচ্চিত্র
বিষয়শ্রেণী:১৮৮০-এর দশকের পটভূমিতে চলচ্চিত্র
বিষয়শ্রেণী:১৯৩০-এর দশকের মার্কিন চলচ্চিত্র
আই অ্যাম আ ফিউজিটিভ ফ্রম আ চেইন গ্যাং

***আই অ্যাম আ ফিউজিটিভ ফ্রম আ চেইন গ্যাং*** () হল মারভিন লেরয় পরিচালিত ১৯৩২ সালের মার্কিন অপরাধ-নাট্য চলচ্চিত্র। ট্রু ডিটেকটিভ সাময়িকীতে ধারাবাহিকভাবে প্রকাশিত রবার্ট এলিয়ট বার্নসের আত্মজীবনীমূলক আই অ্যাম আ ফিউজিটিভ ফ্রম আ জর্জিয়া চেইন গ্যাং অবলম্বনে ছবিটির চিত্রনাট্য রচনা করেছেন হাওয়ার্ড জে. গ্রিন ও ব্রাউন হোমস। এতে প্রধান চরিত্রে অভিনয় করেন পল মুনি।

চলচ্চিত্রটি ১৯৩২ সালের ১০ নভেম্বর মুক্তি পায়। ছবিটি ইতিবাচক সমালোচনা অর্জন করে এবং তিনটি একাডেমি পুরস্কারের মনোনয়ন লাভ করে। ১৯৯১ সালে চলচ্চিত্রটি "সাংস্কৃতিক, ঐতিহাসিক, বা নান্দনিকভাবে গুরুত্বপূর্ণ" বিবেচনায় লাইব্রেরি অব কংগ্রেস মার্কিন যুক্তরাষ্ট্রের জাতীয় চলচ্চিত্র রেজিস্ট্রিতে সংরক্ষণের জন্য নির্বাচন করে।

## কুশীলব
* পল মুনি - জেমস অ্যালেন
* গ্লেন্ডা ফারেল - মারি
* হেলেন ভিনসন - হেলেন
* নোয়েল ফ্রান্সিস - লিন্ডা
* প্রেস্টন ফস্টার - পিট
* অ্যালেন জেনকিন্স - বার্নি সাইকেস
* বার্টন চার্চিল - বিচারক
* এডওয়ার্ড এলিস - বম্বার ওয়েলস
* স্যালি ব্লেন - অ্যালিস
* লুইস কার্টার - মিসেস অ্যালেন
* হেল হ্যামিলটন - রেভারেন্ড অ্যালেন
* ডেভিড ল্যান্ডাউ - ওয়ার্ডেন
* জ্যাক লারু - অ্যাকারম্যান

## পুরস্কার ও মনোনয়ন
;একাডেমি পুরস্কার
* **মনোনীত:** শ্রেষ্ঠ চলচ্চিত্র - হ্যাল বি. ওয়ালিস (প্রযোজক)
* **মনোনীত:** শ্রেষ্ঠ অভিনেতা - পল মুনি
* **মনোনীত:** শ্রেষ্ঠ শব্দগ্রহণ - নাথান লেভিনসন

;ন্যাশনাল বোর্ড অব রিভিউ পুরস্কার
* শ্রেষ্ঠ চলচ্চিত্র - *আই অ্যাম ফিউজিটিভ ফ্রম আ চেইন গ্যাং*

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:ইংরেজি ভাষার চলচ্চিত্র
বিষয়শ্রেণী:১৯৩২-এর চলচ্চিত্র
বিষয়শ্রেণী:১৯৩০-এর দশকের অপরাধ নাট্য চলচ্চিত্র
বিষয়শ্রেণী:ওয়ার্নার ব্রসের চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:মার্কিন অপরাধ নাট্য চলচ্চিত্র
বিষয়শ্রেণী:মার্কিন সাদাকালো চলচ্চিত্র
বিষয়শ্রেণী:মারভিন লেরয় পরিচালিত চলচ্চিত্র
বিষয়শ্রেণী:মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র
বিষয়শ্রেণী:মার্কিন কারাগার নাট্য চলচ্চিত্র
বিষয়শ্রেণী:বিচারের অপপ্রয়োগ সম্পর্কে চলচ্চিত্র
বিষয়শ্রেণী:শিকাগোর পটভূমিতে চলচ্চিত্র
বিষয়শ্রেণী:১৯৩০-এর দশকের ইংরেজি ভাষার চলচ্চিত্র
বিষয়শ্রেণী:জর্জিয়ার (মার্কিন অঙ্গরাজ্য) পটভূমিতে চলচ্চিত্র
বিষয়শ্রেণী:১৯২০-এর দশকের পটভূমিতে চলচ্চিত্র
বিষয়শ্রেণী:১৯৩০-এর দশকের পটভূমিতে চলচ্চিত্র
বিষয়শ্রেণী:১৯৩০-এর দশকের মার্কিন চলচ্চিত্র
কল্যাণী বিধানসভা কেন্দ্র

**কল্যাণী (বিধানসভা কেন্দ্র)** ভারতের পশ্চিমবঙ্গ রাজ্যের নদিয়া জেলার একটি বিধানসভা কেন্দ্র। এই কেন্দ্রটি এসসি এর জন্য সংরক্ষিত। ভারতের সীমানা পুনর্নির্ধারণ কমিশনের নির্দেশিকা অনুসারে, ২০১১ সালে কল্যাণী বিধানসভা কেন্দ্রটি গঠিত হয়।

## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৯২ নং কল্যাণী (এসসি) বিধানসভা কেন্দ্রটি কল্যাণী পৌরসভা, গয়েশপুর পৌরসভা, এবং চান্দুরিয়া-২, কাঁচরাপাড়া, মদনপুর-১, মদনপুর-২, সগুণা, সারাতি এবং শিমুরালি গ্রাম পঞ্চায়েত গুলি চাকদহ সমষ্টি উন্নয়ন ব্লক এর অন্তর্গত।

কল্যাণী (এসসি) বিধানসভা কেন্দ্রটি ১৪ নং বনগাঁ লোকসভা কেন্দ্র (এসসি) এর অন্তর্গত।

## বিধানসভার বিধায়ক

## নির্বাচনী ফলাফল
### ২০২১
২০২১ সালের নির্বাচনে, তৃণমূল কংগ্রেসের অনিরুদ্ধ বিশ্বাস বিজেপির-এর অম্বিকা বিশ্বাসের কাছে পরাজিত হন।

### ২০১১
২০১১ সালের নির্বাচনে, তৃণমূল কংগ্রেসের ডা. রমেন্দ্রনাথ বিশ্বাস তার নিকটতম প্রতিদ্বন্দ্বী সিপিআই (এম) -এর জ্যোৎস্না সিকদারকে পরাজিত করেন।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:নদিয়া জেলার রাজনীতি
পাকিস্তানি টেস্ট ক্রিকেটারদের তালিকা

এটি **পাকিস্তানি টেস্ট ক্রিকেটারদের তালিকা**। আন্তর্জাতিক ক্রিকেটের প্রধান কেন্দ্রবিন্দু হচ্ছে টেস্ট ক্রিকেট, যাতে টেস্ট পরিবারভূক্ত দু’টি ক্রিকেট দলের মধ্যে অনুষ্ঠিত হয়। পাকিস্তান ক্রিকেট দল ১৯৫২ সালে টেস্ট পরিবারভূক্ত হয়। ২৫ ফেব্রুয়ারি, ২০২১ তারিখ পর্যন্ত ২৪৩ জন ক্রিকেটার পাকিস্তান জাতীয় ক্রিকেট দলের হয়ে টেস্ট ক্রিকেটে অংশগ্রহণ করেছেন। যেদিন একজন খেলোয়াড় তার প্রথম টেস্ট ক্যাপ পায়, সেই ক্রমিক অনুসারে এ তালিকাটি সাজানো। যদি একাধিক খেলোয়াড় একই টেস্ট ম্যাচে তাঁর প্রথম টেস্ট ক্যাপ পায়, সেক্ষেত্রে খেলোয়াড়দের পারিবারিক নামের বর্ণানুক্রম অনুসারে (ইংরেজি নামের বর্ণানুক্রম) তালিকাভুক্ত করা হয়েছে।

পরিসংখ্যানটি ২৫ ফেব্রুয়ারি, ২০২১ তারিখ অনুযায়ী সঠিক।

## বিংশ শতক: ১৯৫২-২০০০

## একবিংশ শতক: ২০০১-২০৫০

মন্তব্য:
*১ আমির ইলাহি, গুল মোহাম্মদ ও আবদুল হাফিজ কারদার ভারত দলের পক্ষে টেস্ট ক্রিকেটে অংশ নিয়েছেন। উপরে কেবলমাত্র পাকিস্তানের পক্ষে খেলাগুলোর রেকর্ড দেখানো হয়েছে।
*২ গুল মোহাম্মদকে কখনোবা গুল মাহমুদ নামে ডাকা হয়।
*৩ এছাড়াও, ইনজামাম-উল-হক আইসিসি বিশ্ব একাদশের সদস্যরূপে খেলেছেন। কেবলমাত্র পাকিস্তানের পক্ষে খেলাগুলোর রেকর্ড দেখানো হয়েছে।
*৪ মোহাম্মদ ইউসুফ ২০০৫ সাল পর্যন্ত ইউসুফ ইউহানা নামে পরিচিত ছিলেন।

## তথ্যসূত্র

## বহিঃসংযোগ
* ক্রিকইনফো
* হাউস্ট্যাট

বিষয়শ্রেণী:পাকিস্তানের টেস্ট ক্রিকেটার
টেস্ট
পাকিস্তান
প্রথম ২৪ ঘন্টার মধ্যে সর্বাধিক দেখা অনলাইন ভিডিওের তালিকা

এটি **প্রথম ২৪ ঘণ্টার মধ্যে সর্বাধিক দেখা অনলাইন ভিডিওসমূহের তালিকা**, যেখানে বিশ্বব্যাপী মুক্তি পাওয়ার ২৪ ঘণ্টার মধ্যে সর্বাধিক দেখা হয়েছে। এই তালিকাতে চলচ্চিত্রের ট্রেইলারসমূহ অন্তর্ভুক্ত করা হয়নি।

## শীর্ষ ভিডিও
† দ্বারা মিউজিক ভিডিও নয় এমন ভিডিও নির্দেশ করা হয়েছে।

## আরও দেখুন
* সর্বাধিক দেখা ইউটিউব ভিডিওর তালিকা

## তথ্যসূত্র

Videos, online, most-viewed
বিষয়শ্রেণী:চাহিদা ভিডিও
বয়সিয়েছ জারুজেলস্কি

**বয়সিয়েছ বিটোল্ড জারুজেলস্কি** (৬ জুলাই ১৯২৩ - ২5 মে ২০১৪) একজন পোলিশ সামরিক কর্মকর্তা ও রাজনীতিবিদ। তিনি ১৯৮১ থেকে ১৯৮৯ সাল পর্যন্ত পোলিশ ইউনাইটেড ওয়ার্কার্স পার্টির প্রথম সচিব ছিলেন, এবং যেমন পোপের পোপের পোপের শেষ নেতা ছিলেন)। ১৯৮১ থেকে ১৯৮৫ সাল পর্যন্ত তিনি পোল্যান্ডের প্রধানমন্ত্রীর প্রধানমন্ত্রী হিসেবে দায়িত্ব পালন করেন এবং ১৯৮৫ থেকে ১৯৯০ সাল পর্যন্ত দেশটির পোল্যান্ড রাষ্ট্রের প্রধান প্রধানদের তালিকা (পরিষদের চেয়ারম্যান ১৯৮৫ থেকে ১৯৮৯ এবং পোল্যান্ড রাষ্ট্রপতি রাষ্ট্রপতি ১৯৮৯ থেকে ১৯৯০)। তিনি পোলিশ পিপলস আর্মি (এলডব্লিউপি) -এর শেষ কমান্ডার ইন চিফ ছিলেন। ১৯৮৯ সালে পোলিশ গোল টেবিল চুক্তির পর তিনি পদত্যাগ করেন, যা পোল্যান্ডের গণতান্ত্রিক নির্বাচনের নেতৃত্ব দেয়।

## তথ্যসূত্র

বিষয়শ্রেণী:১৯২৩-এ জন্ম
বিষয়শ্রেণী:২০১৪-এ মৃত্যু
বিষয়শ্রেণী:পোল্যান্ডের রাষ্ট্রপতি
বিষয়শ্রেণী:সাম্যবাদী শাসক
বিষয়শ্রেণী:সোভিয়েত ইউনিয়নের সহযোগী
বিষয়শ্রেণী:স্নায়ুযুদ্ধের ব্যক্তি
বিগ বস ১

***বিগ বস ১*** ভারতীয় আপাতবাস্তব টেলিভিশন অনুষ্ঠান *[[বিগ বস|বিগ বসের]]* হিন্দি সংস্করণের প্রথম মৌসুম ছিল। এন্ডেমল শাইন ইন্ডিয়া দ্বারা প্রযোজিত এই মৌসুমটি ২০০৬ সালের ৩রা নভেম্বর তারিখে উদ্বোধনী অনুষ্ঠানের মাধ্যমে শুরু হয়েছিল, যা ৮৫ দিনের যাত্রা শেষে ২০০৭ সালের ২৬শে জানুয়ারি তারিখে ফাইনালের মাধ্যমে সম্পন্ন হয়েছে। এই মৌসুমটি ভারতীয় টেলিভিশন চ্যানেল সনি এন্টারটেইনমেন্ট টেলিভিশনে সম্প্রচারিত হয়েছে। ভারতীয় অভিনেতা আরশাদ ওয়ার্সী এই মৌসুমের উপস্থাপনা করেছেন।

১৫ জন প্রতিযোগীর অংশগ্রহণে অনুষ্ঠিত এই মৌসুমটি ভারতীয় অভিনেতা রাহুল রায় জয়লাভ করেছেন, অন্যদিকে ক্যারল গ্রাসিয়াস প্রথম রানার-আপ হয়েছেন। এছাড়াও রবি কিষাণ, রাখি সাওয়ান্ত এবং অমিত সাধ ফাইনালে পৌঁছেছিলেন।

## বিন্যাস
*বিগ বস* মূলত ইয়ন ডে মোল জুনিয়র দ্বারা নির্মিত ওলন্দাজ অনুষ্ঠান *[[বিগ ব্রাদার (ওলন্দাজ টেলিভিশন ধারাবাহিক)|বিগ ব্রাদারের]]* আদলে নির্মিত, যার মূলভাব হচ্ছে বিভিন্ন চ্যালেঞ্জিং পরিস্থিতিতে প্রতিযোগীদের শারীরিক ও মানসিক শক্তি এবং ব্যক্তিত্ব পরীক্ষা করা। সাধারণত অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।

এই অনুষ্ঠানে অংশগ্রহণকারী প্রতিযোগীগণ "বাসিন্দা" হিসেবে পরিচিত, যারা একটি বিশেষভাবে নির্মিত বাড়িতে একসাথে বসবাস করে, যা বাইরের বিশ্বের থেকে সম্পূর্ণ বিচ্ছিন্ন। বাড়িটি ক্যামেরা এবং মাইক্রোফোন দিয়ে সজ্জিত, যা প্রতিযোগীদের প্রতিটি কাজ এবং কথোপকথন ধারণ করে থাকে। প্রতিযোগীদের ফোন, ইন্টারনেট অথবা খবরের মতো বাইরের যোগাযোগের কোনো সুবিধা ছাড়াই থাকতে হয়, যা তাদের পারস্পরিক সম্পর্ককে বাড়িয়ে তোলে। প্রতি সপ্তাহে, বাসিন্দারা একে অপরকে বাড়ি হতে অপসারণ করার জন্য মনোনীত করে, যেখানে সর্বাধিক মনোনয়ন পাওয়া বাসিন্দাদের নাম ঘোষণা করা হয় এবং দর্শকরা এসএমএস, সামাজিক মাধ্যম অথবা স্মার্টফোন অ্যাপ্লিকেশনের মাধ্যমে যাকে উচ্ছেদ থেকে বাঁচানোর পক্ষে ভোট দেওয়ার সুযোগ পান। অতঃপর দর্শকের ভোটের ভিত্তিতে সবচেয়ে কম ভোট পাওয়া বাসিন্দা বাড়ি অর্থাৎ এই প্রতিযোগিতা হতে বিদায় নেয়। এই প্রক্রিয়া চলতে থাকে যতক্ষণ না একজন প্রতিযোগী বিজয়ী হয়,যা একটি শিরোপা জয়লাভ করার পাশাপাশি প্রায়ই একটি উল্লেখযোগ্য নগদ পুরস্কার অর্জন করেন।

## বাসিন্দা
[থাম্ব|ডান|220px|এই মৌসুমের বিজয়ী [রাহুল রায়]]

## তথ্যসূত্র

বিষয়শ্রেণী:বিগ বসের (হিন্দি টেলিভিশন ধারাবাহিক) মৌসুম
বিষয়শ্রেণী:২০০৬-এ ভারতীয় টেলিভিশন মৌসুম
বিষয়শ্রেণী:২০০৭-এ ভারতীয় টেলিভিশন মৌসুম
বিষয়শ্রেণী:সনি এন্টারটেইনমেন্ট টেলিভিশনের মৌলিক অনুষ্ঠান
আশুতোষ কৌশিক

**আশুতোষ কৌশিক ** (জন্ম: ২ অক্টোবর ১৯৭৯) হলেন একজন ভারতীয় অভিনেতা এবং রিয়্যালিটি টেলিভিশন প্রতিযোগী। তিনি ২০০৭ সালে এমটিভি ইন্ডিয়ায় প্রচারিত এমটিভি হিরো হোন্ডা রোডিস ৫.০-এর বিজয়ী ছিলেন। পরবর্তীতে ২০০৮ সালে তিনি বিগ বসের ২য় আসরের বিজয়ী ছিলেন। পরবর্তীতে তিনি *[[এমটিভি রোডিস ৮]]* এবং *[[বিগ বগ ৬]]*-এ একজন অতিথি হিসেবে উপস্থিত হন। এছাড়াও তিনি জিলা গাজিয়াবাদ এবং কিসমাত লাভ পায়সা দিল্লি চলচ্চিত্রে অভিনয় করেছেন।

## চলচ্চিত্রের তালিকা

## টেলিভিশন

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৭৯-এ জন্ম
বিষয়শ্রেণী:আপাতবাস্তব অনুষ্ঠান বিজয়ী
বিষয়শ্রেণী:১৯৮০-এর দশকে জন্ম
বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী
বিষয়শ্রেণী:ভারতীয় অভিনয়শিল্পী
স্কারফেস (১৯৩২-এর চলচ্চিত্র)

***স্কারফেস*** ( ১৯৩২ সালে মুক্তিপ্রাপ্ত মার্কিন গ্যাংস্টার চলচ্চিত্র। এটি যৌথভাবে প্রযোজনা করেন হাওয়ার্ড হিউজ ও হাওয়ার্ড হক্‌স এবং পরিচালনা করেন হাওয়ার্ড হক্‌স। আর্মিটেজ ট্রেইলের ১৯২৯ সালের *[[স্কারফেস (উপন্যাস)|একই নামের]]* উপন্যাস অবলম্বনে এটি চলচ্চিত্রের উপযোগ করেন বেন হেচ এবং চিত্রনাট্য রচনা করেন ডব্লিউ. আর. বার্নেট, জন লি মাহিন ও সেটন আই. মিলার। ছবিতে শ্রেষ্ঠাংশে অভিনয় করেন পল মুনি, যাকে আন্টোনিও "টনি" কামন্তে নামক এক গ্যাংস্টার চরিত্রে দেখা যায়। এছাড়া অন্যান্য ভূমিকায় কামোন্তের বোন চরিত্রে অ্যান ডভোরাক এবং ক্যারেন মর্লি, অসগুড পার্কিন্স, জর্জ র‍্যাফ্‌ট ও বরিস কারলভ অভিনয় করেন।

১৯৯৪ সালে লাইব্রেরি অব কংগ্রেস *স্কারফেস* চলচ্চিত্রটিকে জাতীয় চলচ্চিত্র রেজিস্ট্রিতে যুক্ত করে। ২০০৮ সালে আমেরিকান ফিল্ম ইনস্টিটিউট তাদের "দশ সেরা দশ" তালিকার গ্যাংস্টার চলচ্চিত্র ধরনের ষষ্ঠ সেরা চলচ্চিত্রের স্থান প্রদান করে। এই চলচ্চিত্র অবলম্বনে ব্রায়ান ডি পালমা ১৯৮৩ সালে *[[স্কারফেস (১৯৮৩-এর চলচ্চিত্র)|একই নামের]]* চলচ্চিত্র নির্মাণ করেন, যাতে প্রধান চরিত্রে অভিনয় করেন আল পাচিনো।

## কুশীলব
* পল মুনি - আন্তোনিও "টনি" কামোন্তে
* অ্যান ডভোরাক - ফ্রান্সেস্কা "সেস্কা" কামোন্তে
* অসগুড পার্কিন্স - জন "জনি" লোভো
* ক্যারেন মর্লি - পপি
* জর্জ র‍্যাফ্‌ট - জিনো রিনালদো
* বরিস কারলভ - টম গ্যাফনি
* সি. হেনরি গর্ডন - ইনস্পেক্টর বেন গারিনো
* ভিন্স বার্নেট - আঞ্জেলো
* পার্নেল প্র্যাট - গার্স্টন
* টুলি মার্শাল - ব্যবস্থাপনা সম্পাদক
* ইনেজ পালাঞ্জে - মিসেস কামোন্তে
* এডউইন ম্যাক্সওয়েল - গোয়েন্দাদের প্রধান

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:ইংরেজি ভাষার চলচ্চিত্র
বিষয়শ্রেণী:১৯৩২-এর চলচ্চিত্র
বিষয়শ্রেণী:১৯৩০-এর দশকের অপরাধ নাট্য চলচ্চিত্র
বিষয়শ্রেণী:ইউনাইটেড আর্টিস্ট্‌সের চলচ্চিত্র
বিষয়শ্রেণী:মার্কিন উপন্যাস অবলম্বনে চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:মার্কিন অপরাধ নাট্য চলচ্চিত্র
বিষয়শ্রেণী:মার্কিন গ্যাংস্টার চলচ্চিত্র
বিষয়শ্রেণী:মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র
বিষয়শ্রেণী:মার্কিন সাদাকালো চলচ্চিত্র
বিষয়শ্রেণী:হাওয়ার্ড হক্‌স পরিচালিত চলচ্চিত্র
বিষয়শ্রেণী:হাওয়ার্ড হক্‌স প্রযোজিত চলচ্চিত্র
বিষয়শ্রেণী:হাওয়ার্ড হিউজ প্রযোজিত চলচ্চিত্র
বিষয়শ্রেণী:বিবাচনকৃত চলচ্চিত্র
বিষয়শ্রেণী:শিকাগোর পটভূমিতে চলচ্চিত্র
বিষয়শ্রেণী:১৯৩০-এর দশকের ইংরেজি ভাষার চলচ্চিত্র
বিষয়শ্রেণী:কর্মহীন পরিবার সম্পর্কে চলচ্চিত্র
বিষয়শ্রেণী:১৯২০-এর দশকের পটভূমিতে চলচ্চিত্র
বিষয়শ্রেণী:১৯৩০-এর দশকের মার্কিন চলচ্চিত্র